en gu gu gu gu gu gu gu gu gu gu gu gu gu gu gu gu gu gu gu gu gu en en la gu en gu en it en en fr en nl en en gu en gu gu gu gu en en
:::...Shri Jakshini Annapurna Kendra, Sadra...:::
બોલ્યું - ચાલ્યું માફ ...
અમે અમારે ઘેર જઈને મા , જય જક્ષણી !
ઓ મા ! બોલ્યું - ચાલ્યું માફ , જક્ષણીજગદંબે ! અમે
પડવે કુંભ સ્વરુપ વિધિ સ્થાપનની ,
મા ! નક્કોરડૉ ઉપવાસ, જક્ષણી જગદંબે ! અમે .
બીજે બાળારૂપ બંધનમુક્ત કરી ,
મા ! અંતરમાં ઉલ્લાસ , જક્ષણી જગદંબે ! અમે
ત્રીજે તેજ - સ્વરુપ ત્રિશૂળ ખડગ ધરી,
મા ! દૈત્ય નો કીધો નાશ , જક્ષણી જગદંબે ! અમે
ચોથે ચંડીરૂપ ચારુ ચંદ્રમુખી,
મા ! વિશ્વતણો વિશ્વાસ , જક્ષણી જગદંબે ! અમે .
પાંચમે પૂર્ણ - સ્વરુપ , પ્રગટયા પ્રેમથકી ,
મા ! સાદરે કીધો વાસ , જક્ષણી જગદંબે ! અમે .
છઠની રાતે વિનવું માં ! પાય પડી ,
મા ! રમો જોગણીઑ સાથ, જક્ષણી જગદંબે ! અમે
સાતમની શોભા અનોખી અલબેલી,
મા ! ગરબે આખી રાત , જક્ષણી જગદંબે ! અમે
આઠમે પાવન થાય ધરતી હવનથકી ,
મા ! મધરાતે થઈ હાશ , જક્ષણી જગદંબે ! અમે .
નવ દિવસનાં નોરતા આનંદ ઘડી ,
મા ! લઈઍ વસમી વિદાય , જક્ષણી જગદંબે
LIVE darshan of ATHAM FROM 6.30 PM TO 8.00PM AND 11.00PM TO 12.30 AM ( IST ) on 28 / SEP / 2017 .
સાદરાનાં આધ શક્તિ- સ્વરૂપા જક્ષણી માતા હાજરાહજૂર છે અને ઍમના પ્રભાવની ને ચમત્કારોની અનેક વાતો સદીઓથી પ્રચલિત છે . લોકોની શ્રધ્ધા જેમજેમ વધતી જાય છે તેમ તેમ માતાજીનાં પ્રત્યક્ષ દર્શન તો દુર્લભ થઈ પડે છે .પરંતુ ઍમ કહેવાય છે કે માતાજીઍ જ્યારે ઍક ભક્તને સ્વપ્નું આપ્યુ અને પોતાને આ સ્થળે સ્થાપવા આદેશ આપ્યો ત્યાર પછી તો નવરાત્રીની રાત્રે આકાશમાં માતાજીનો રથ ફરતો હોવાની , રાત્રી સમયે સાબરમતીના ' આરે ' જળ ઉપર સરખી સાહેલાઓ ઍવી અન્ય શક્તિદેવીઓ સાથે ગરબે ઘૂમવાનો અને ઍવા બીજા કેટલાયે ચમત્કારો નજરોનજર જોયા હોવાનો દાવો ગામલોકો કરે છે
- - - - - - - - - - - - - - - - - - - - - - - - -
28-SEP-2017 , Atham on Thursday
30-SEP-2017 , Dushera on Saturday
દશેરા ( વિજયા દશમી )
પ્રતી વર્ષ ભાદરવા મહિનાનાબીજા રવિવારે માતાજીના મંદિરે માનવમહેરામણ ઉમટે છે . અને ' વડો-દિત્વાર ' નામે ઓળખાતો સાદરનો મેળો ઍજન્સી પહેલા ના સમય થી બડી ધામધૂમ થી ભરાતો આવ્યો છે . ત્યાર બાદ વીસ -પચ્ચીસ દિવસ બાદ નવરાત્રિ આવે છે . અને ત્યારે તો નવેનવ દિવસ જક્ષણીમાતાના મંદિરે જે અભૂતપુર્વ મહોત્સવ ઉજવાય છે . તે તો જેણે નજરે જોયો હોય તેજ સમજી શકે. પ્રતી વર્ષ માતાઍ બેસનારાઑ ની સંખ્યા વધારો થતો રહે છે . અને સવા સો થી દોડસો જેટલા ઘડા નું મંદિર સામેના વિશાળ કુંભ ચોકમાં શાસ્ત્રોક્ત વિધિ અનુસાર આસો સુદ ઍકમે સ્થાપન થાય છે જેમા આ વર્ષે ઍન જેમના લગ્ન થયા હોય તે યુગલો, બાધામાનતા માની હોય તેવા શ્રદ્ધાળૂ ઑ અને વંશપરંપરાગત જેમના માતાઍ બેસવાના વારા ચાલ્યા આવે છે તેવા સાદરાવાસીઓ નો સમાવેશ થાય છે. કેવળ વાણીયા બ્રાહ્નણ જ નહી , પટેલ , સૂથાર , પંચાલ , દરજી ઉપરાંત ઠાકોર અને ગોસ્વામી કુટુંબોના વંશજો પણ આ નવરાત્રિ મહોત્સવ મા ભાગ લે છે. નવેય દિવસ સવારે ઘડાપુજન થાય છે. ઘેરઘેર કેવળ ફરાળ આરોગીને અને લાકડાની પાટ પર સૂઈ જાઇ ને આ નવ દિવસની આરાધના કરનારાઓ નો ઉત્સાહ પણ જોવા જેવો હોય છે .અને રાત્રે ગરબાની જે રમઝટ ઉડે છે. ઍની તો વાત જ શી કરવી ? આઠમ ના દિવસે હવન થાય છે . વહેલી સવાર થી બપોરના ઍકેદોઢ વાગ્યા સુધી , જુદી જુદી પતંગોમા હવનવિધિ થાય છે . બપોરે સૌ સૌના ઘેર નૈવેધ્યની પૂર્વ તૈયારી મોટા પાયા પર ચાલે છે ખાસ આ દિવસ માટે જ પ્રસાદ્ લેનારાઓની સંખ્યા અગણીત હોય છે. ખાસ આ દિવસ માટે સાદરા આવનારાઑની સંખ્યા નાનીસૂની નથી હોતી !ખરેખરું અદભૂત અને હ્યદયસ્પર્શી દ્શ્ય તૉ રાતના બાર વાગ્યનું હોય છે ! ગામ ને ફળિયે ફળિયે ને શેરિઍ શેરિઍ નવ દિવસ પધરાયેલા ગરબા માથે લઈ ને , જે તે મહોલ્લાનાં ભાઈ -બહેનોનાં ટોળેટોળા વાજતેગાજ્તે , હાથમાં બેટરિ -ફાનસ વગેરે લઇ ની અગિયાર વાગ્યા સુધી માં જક્ષણીમાતાના મંદિરે પહોચી જાય બરાબર બાર ના ટકોરે આરતી ઉતરે છે ત્યારે મંદિર ની અંદર , બહાર ચોકમાં ને આજુબાજુ ની ભેખડો પરની બેઠકો પર માતાના ભાવિક-ભક્તો બોલ મારી અંબે...જય જય અંબે..બોલ મારી જક્ષણી...જય જય જક્ષણી ..... ના સાદથી વાતાવરણ ને જક્ષણીમય બનાવી દે છે અને છેલ્લે હાથ જોડીને આરતી બોલતા માણસોની સંખ્યા જોઈ નૅ ઘડી ભર તો ઍમ જ થઈ જાય કે અત્યારે ગામ માં કોઈ માણસો હસે ખરા ? કે બધા અહી જ આવીગયા છે ! આરતી પુરી થતાં પૂજારી કુંભસ્થાપન સ્થળે આવી ઘડાઑની આરતી ઉતારી પછા મંદિર માંજાય ને આરતી ઠારે ઍટલે ઘડા ઉપાડવાના લીલી ઝંડી મળી ગઈ સમજો . ઍટલી શિસ્તબદ્ધ રીતે હવેનો અડધા કલાક કાર્યક્રમ ચાલે છે જે જોનાર ઍમ જે થઈ જાય છે ક આવી સ્વયંભુશિસ્ત જક્ષણીમાતાના માઇભક્તો જ બતાવી શકે ! પહેલો મુખીનો ગામાત ઘડો ઊપડે પછી બીજાઓ પોતપોતાના ઘડા ખભા પર લઈ , માતાજીના મંદિરમાં પ્રવેશી , માને પગે લાગીને બાજુના બારણેથી પગથિયાં ઊતરીને નદી પર જાય છે . ઘડા ઉપરના કોડીયામાં ઊગેલા સપ્તાહભરના જવેરા સાબર ના જળમાં પધરાવે છે. પછી ઘડામાં વધેલું પાણી સાબાર માને અર્પણ કરી , બીજું તાજું પાણી ઘડામાં ભરી , ઍ ઘડો ખભે લઈ , નાળ ના રસ્તે જક્ષણીમાતા કી જય ના પ્રચંડ નારા લગાવતી લગાવતી ચાલી રહેલી વિશાળ જન્મેદની વચે ચાલીને ઘેર પહોંચે ત્યારે ઍના હૈયામાં હાશ , હળવાશ ને બધું નિર્વિઘ્ને પાર પડ્યાંનો સંતોષ થાય છે ઍ તો જે માતાઍ બેઠુ હોય ઍજ જાણે સગા વહાલા , પુત્ર-પરિવાર અને મિત્રમંડળ ની હાજરીમાં ઘેર ઘેર રાત્રે નૈવેધ નું ભોજન થાય છે પ્રસાદ લીધા સિવાય કોઈ થી જવાય નહી . દશેરાની ઉજાણી કરી માતાને પગે લાગીને પછી જ ગામ છોડવાનું.
Copyright © 2011 Shri Jakshini Annapurna kendra, Sadra. All Rights Reserved.